Smilga (upė)
Smilga – upė Kėdainių rajone; Nevėžio dešinysis intakas. Prasideda greta Patranio kaimo, 5 km į pietus nuo Krakių. Teka į pietryčius, daugiausia Josvainių mišku. Vaga labai vingiuota. Įteka į Nevėžį Kėdainiuose, 58 km nuo žiočių. Netoli santakos su Nevėžiu stovi Smilgos pėsčiųjų tiltas. Intakai: dešinieji – Smilgaitis, Klamputis; kairieji – Tranys, Graisupis, Jaugila, Vištupis. Aukštupio ir vidurupio slėnis nežymus, žemupio – gilokas. Žemupio slėnyje trykšta geležingos artezinės versmės, ten įrengta Kėdainių vandenvietė. Vaga aukštupyje ir prie žiočių reguliuota. Baseinas miškingas. Pavasarį patvinsta, vasarą nusenka. Vidutinis nuolydis – 165 cm/km. Gyvenvietės šalia Smilgos: Medininkai, Palainiškiai, Šiukštuliškiai, Lipliūnai, Stasiūnai, Tubiai, Kėboniai, Bartkūniškiai, Pasmilgys, Kėdainiai. Upėvardis kildinamas iš augalo smilga pavadinimo (plg. latv. Smilgezers, Smildzene nuo smilga). Smilga Kėdainiuose žiemą Smilga prie Bartkūniškių Smilga Kėdainių apylinkėse Bebrų užtvanka Smilgoje Smilga šalia santakos su Nevėžiu